Lina Antanavičienė

Lina Antanavičienė (g. 1968 m. birželio 4 d. Ukmergėje) – lietuvių diplomatė, Nepaprastoji ir įgaliotoji Lietuvos ambasadorė Kinijos Liaudies Respublikoje (2010–2015), nuo 2019 m. – Lietuvos nepaprastoji ir įgaliotoji ambasadorė Izraelyje.Lina Antanavičienė.  Mfa.lt (tikrinta 2023-08-19).

 Biografija 

Baigė ekonomikos studijas Vilniaus universitete. Diplomatinę tarnybą pradėjo 1991 metais, dirbo Užsienio reikalų ministerijos Ekonominės analizės ir Europos integracijos skyriuose, Ekonominių ryšių departamente.

1994–1996 m. stažavosi Norvegijos užsienio reikalų ministerijoje. Nuo 1996 iki 1999 m. dirbo Lietuvos ambasadoje Norvegijoje patarėjos pareigose. 1999 m. buvo Užsienio reikalų ministerijos Regioninės ekonominės analizės skyriaus darbuotoja, 2000–2005 m. šiam skyriui vadovavo. 2005–2009 m. buvo URM Ekonomikos departamento, Lotynų Amerikos, Afrikos, Azijos ir Okeanijos departamento bei Globalios politikos departamento direktoriaus pavaduotoja. Vėliau vadovavo Lotynų Amerikos, Afrikos, Azijos ir Okeanijos departamentui.

2010 m. spalio 20 d. Vyriausybė pritarė L. Antanavičienės kandidatūrai į ambasadores Kinijoje, o gruodžio 14 d. Prezidentė Dalia Grybauskaitė įteikė jai skiriamuosius raštus.Prezidentė įteikė skiriamuosius raštus Lietuvos ambasadorei Kinijoje (www.president.lt) Kinijos prezidentui L. Antanavičienė skiriamuosius raštus įteikė 2011 m. vasario 15 d.  (lrytas.lt inf.)

2019 m. rugsėjo 12 d. tapo Lietuvos ambasadore Izraelyje.https://www.urm.lt/default/lt/naujienos/lietuvos-ambasadore-l-antanaviciene-iteike-kredencinius-rastus-izraelio-prezidentui 

L. Antanavičienė turi Nepaprastojo pasiuntinio ir įgaliotojo ministro rangą.

 Šaltiniai 

|-

|-

Kategorija:Lietuvos diplomatai
Kategorija:Lietuvos ambasadoriai Kinijoje
Kategorija:Lietuvos ambasadoriai Izraelyje